All-New Halloween Spooktacular!

Το "All-New Halloween Spooktacular!" (μετάφραση: "Ολοκαίνουριο Τρομακτικές Απόκριες!") είναι το έκτο επεισόδιο της Αμερικανικής τηλεοπτικής μίνι σειράς WandaVision, η οποία βασίζεται στους χαρακτήρες Γουάντα Μάξιμοφ / Scarlet Witch και Vision των Marvel Comics. Ακολουθεί ένα νιόπαντρο ζευγάρι καθώς προσπαθούν να κρύψουν τις υπερδυνάμεις τους και να ζήσουν μια κανονική ζωή στην προαστιακή πόλη του Γουέστβιου του Νιου Τζέρσεϊ. Το επεισόδιο τοποθετείται στο Κινηματογραφικό Σύμπαν της Marvel (MCU), και η ιστορία του συμβαδίζει με τα γεγονότα των ταινιών του MCU. Γράφτηκε από τους Τζακ Χέιγουορντ και Πίτερ Κάμερον και σκηνοθετήθηκε από τον Ματ Σάκμαν.

Οι Ελίζαμπεθ Όλσεν και Πολ Μπέτανι επαναλαμβάνουν τους ρόλους τους ως Γουάντα Μάξιμοφ και Vision, αντίστοιχα, με τους Τιόνα Πάρις, Έβαν Πίτερς, Ράνταλ Παρκ, Κατ Ντένινγκς και Κάθριν Χαν να εμφανίζονται σε δεύτερους ρόλους. Η ανάπτυξη είχε ξεκινήσει μέχρι τον Οκτώβριο του 2018, και ο Σάκμαν εντάχθηκε τον Αύγουστο του 2019. Το επεισόδιο αποτίει φόρο τιμής σε τηλεοπτικές κωμωδίες καταστάσεων από τις δεκαετίες του 1990 και του 2000, όπως το Η τρελή οικογένεια του Μάλκολμ. Τα γυρίσματα πραγματοποιήθηκαν στα Pinewood Atlanta Studios στην Ατλάντα της Τζόρτζια και στο Λος Άντζελες.

Το "All-New Halloween Spooktacular!" κυκλοφόρησε στην συνδρομητική υπηρεσία Disney+ στις 12 Φεβρουαρίου του 2021. Οι κριτικοί επαίνεσαν τα κουστούμια για τις Απόκριες, την ερμηνεία του Πίτερς και μια σκηνή μεταξύ του Vision και του χαρακτήρα της Χαν, Άγκνες. Έλαβε υποψηφιότητα για ένα Βραβείο Έμμυ Ζώνης Υψηλής Τηλεθέασης.

 Πλοκή 
Σε σκηνικό τέλη δεκαετίας 1990/αρχές 2000, η Γουάντα θέλει να περάσουν το πρώτο Halloween των Τόμι και Μπίλυ όλοι μαζί, αλλά ο Vision της λέει πως έχει περιπολία με την ομάδα περιπολίας. Ο «Πιέτρο» προσφέρεται να αναλάβει ως πατρική φιγούρα και πάει με τα αγόρια για «κόλπο ή κέρασμα», κάνοντας σκανταλιές με τη υπερταχύτητά του, την οποία έχει κληρονομήσει ο Τόμι. Στο μεταξύ, ο Vision εξερευνά μακριά από το σπίτι και βρίσκει κάποιους κατοίκους να είναι μαρμαρωμένοι στις θέσεις τους, ανάμεσά τους και η Άγκνες. Επαναφέρει την Άγκνες στην πραγματικότητα, η οποία του λέει πως εκείνος έχει πεθάνει. Έξω από το Γουέστβιου, ο Χέιγουορντ διατάζει τους Ραμπό, Λούις και Γου να εγκαταλείψουν τη βάση επειδή διαφώνησαν με την επίθεση στη Γουάντα αλλά, εκείνοι παραμένουν και χακάρουν τον υπολογιστή του ανακαλύπτοντας πως μπορεί να εντοπίζει τη θέση του Vision μέσω του σώματός του, που είναι φτιαγμένο από βιμπράνιο. Ο Vision προσπαθεί να διαπεράσει το στατικό πεδίο αλλά, όταν το κάνει, αρχίζει να αποσυντίθεται. Ο Μπίλι το αισθάνεται και ενημερώνει τη Γουάντα, η οποία για να τον σώσει επεκτείνει το πεδίο. Μαζί με τον Vision, η Λούις και αρκετοί πράκτορες της S.W.O.R.D. παγιδεύονται μέσα στα νέα όρια του πεδίου.

 Παραπομπές 

 Εξωτερικοί σύνδεσμοι 



Κατηγορία:Επεισόδια του WandaVision